Document ID: 32000R2531

Κανονισμός (ΕΚ) αριθ. 2531/2000 της Επιτροπής
της 17ης Νοεμβρίου 2000
σχετικά με τη διακοπή της αλιείας γάδου από σκάφη που φέρουν σημαία Πορτογαλίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου της κοινής αλιευτικής πολιτικής(1), όπως τροποποιήθηκε τελευταία από τον κανονισμό (ΕΚ) αριθ. 2846/98(2), και ιδίως το άρθρο 21 παράγραφος 3,
Εκτιμώντας τα ακόλουθα:
(1) Ο κανονισμός (ΕΚ) αριθ. 2742/1999 του Συμβουλίου, της 17ης Δεκεμβρίου 1999, περί καθορισμού, για το 2000, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και συναφών όρων στα κοινοτικά ύδατα και, για τα κοινοτικά σκάφη, σε άλλα ύδατα όπου απαιτούνται περιορισμοί αλιευμάτων, και περί τροποποιήσεως του κανονισμού (ΕΚ) αριθ. 66/98(3), όπως τροποποιήθηκε τελευταία από τον κανονισμό (ΕΚ) αριθ. 1902/2000 της Επιτροπής(4), προβλέπει ποσοστώσεις για το γάδο για το 2000.
(2) Προκειμένου να εξασφαλισθεί η τήρηση των διατάξεων σχετικά με τους ποσοτικούς περιορισμούς των αλιευμάτων αποθέματος που υπόκειται σε ποσόστωση, η Επιτροπή θα πρέπει να ορίσει ημερομηνία κατά την οποία τα αλιεύματα που αλιεύονται από σκάφη υπό σημαία κράτους μέλους θεωρούνται ότι έχουν εξαντλήσει την ποσόστωση που τους έχει παραχωρηθεί.
(3) Σύμφωνα με τις πληροφορίες που έχει στη διάθεσή της η Επιτροπή, τα αλιεύματα γάδου στα ύδατα της ζώνης ICES I, II (νορβηγικά ύδατα) που αλιεύονται από σκάφη που φέρουν σημαία Πορτογαλίας ή νηολογημένα στην Πορτογαλία εξάντλησαν την ποσόστωση που τους παραχωρήθηκε για το 2000. Η Πορτογαλία απαγόρευσε την αλίευση του συγκεκριμένου αποοθέματος από τις 2 Νοεμβρίου 2000. Θα πρέπει, επομένως, να τηρηθεί η ημερομηνία αυτή,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα αλιεύματα γάδου στα ύδατα της ζώνης ICES I, ΙI (νορβηγικά ύδατα) που αλιεύονται από σκάφη υπό σημαία Πορτογαλίας ή νηολογημένα στην Πορτογαλία θεωρούνται ότι έχουν εξαντλήσει την ποσόστωση που έχει παραχωρηθεί στην Πορτογαλία για το έτος 2000.
Η αλιεία γάδου στα ύδατα της ζώνης ICES I, ΙΙ (νορβηγικά ύδατα) που γίνεται από σκάφη με σημαία Πορτογαλίας ή νηολογημένα στην Πορτογαλία απαγορεύεται, καθώς επίσης και η διατήρηση επί του σκάφους, η μεταφόρτωση και η εκφόρτωση αυτού του αποθέματος που έχει αλιευθεί από τα συγκεκριμένα σκάφη μετά την ημερομηνία εφαρμογής του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 2 Νοεμβρίου 2000.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Νοεμβρίου 2000.

Labels: 8
18
6